laion/Wikipedia-Exotic huggingface dataset:
মহুয়া সুন্দরী (২০১৫-এর চলচ্চিত্র)

মহুয়া সুন্দরী রওশন আরা নীপা পরিচালিত ২০১৫ সালের বাংলাদেশী রোম্যান্টিক-নাট্য চলচ্চিত্র। দ্বিজ কানাই রচিত মহুয়া পালার আধুনিক চিত্রনাট্যরূপ রচনা করেন নিপা। ছবিটি সহ-প্রযোজনার পাশাপাশি এতে নাম ভূমিকায় অভিনয় করেছেন পরীমনি। এছাড়া অন্যান্য গুরুত্বপূর্ণ চরিত্রে অভিনয় করেছেন সুমিত সেনগুপ্ত, মামুনুর রশীদ, সাদেক বাচ্চু, সুচরিতা ও জয়রাজ। চলচ্চিত্রটি ২০১৫ সালের ২০ নভেম্বর বাংলাদেশে মুক্তি পায়। এই ছবিতে "তোমারে ছাড়িতে বন্ধু" গানে কণ্ঠ দিয়ে সুবীর নন্দী ৪০তম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন। পরীমনি - ছবি / মহুয়া সুমিত সেনগুপ্ত - জীবন মামুনুর রশীদ - হারেস মিয়া সাদেক বাচ্চু সুচরিতা - জোছনা মাসি জয়রাজ - মিলন মিয়া জারা সাজু হাফিজ আমিনুল ইসলাম বাচ্চু মৈমনসিংহ গীতিকায় দ্বিজ কানাই রচিত মহুয়া পালা অবলম্বনে রওশন আরা নীপা ছবিটির চিত্রনাট্য লিখেছেন বর্তমানের সাথে মিল রেখে। এ প্রসঙ্গে নীপা বলেন, "গল্পটিকে আমি বর্তমান প্রেক্ষাপটে উপস্থাপন করছি। আমার ছবির গল্প যাত্রাপালার নায়িকা ছবি রানী আর গ্রামের প্রভাবশালী ধনাঢ্য পরিবারের সন্তান জীবনকে ঘিরে। ঘটনাক্রমে ছবি আর জীবনের প্রেম হয়। একসময় ছবির মনে হয় সে যেন মহুয়ার পালার মহুয়া।" নীপা ২০০৭ সাল থেকে এই ছবির চিত্রনাট্য নিয়ে কাজ করেছেন। ২০০৬ সালে নেত্রকোণা জেলায় এনটিভির একটি কাজ করতে গিয়ে মহুয়া সুন্দরী যাত্রাপালা দেখে একটি চলচ্চিত্র নির্মাণের সিদ্বান্ত নেন। ২০১৪ সালে ২০ অক্টোবর থেকে শুরু হয় ছবিটির চিত্রগ্রহণের কাজ। ১০ নভেম্বর পর্যন্ত টানা ৩০ দিন গাজীপুরের কাপাসিয়া, হোতাপাড়া এবং টাঙ্গাইলে ছবিটির শুটিং হয়। হোতাপাড়ায় শুটিংয়ের শুরু দিনই দৃশ্যায়নে অংশগ্রহণ করেন পরীমনি, সুমিত, মামুনুর রশীদ, বড়দা মিঠু। চিত্রগ্রহণ শেষে সম্পাদনার পর বাংলাদেশ চলচ্চিত্র সেন্সর বোর্ডে ছবিটি জমা দিলে ছবিটি ২০১৫ সালে ২৩ জুলাই বিনা কর্তনে সেন্সর ছাড়পত্র লাভ করে। চলচ্চিত্রের সঙ্গীত পরিচালনা করেছেন ইমন সাহা ও অমিত চট্টোপাধ্যায়। গানের কথা লিখেছেন জুয়েল মাহমুদ ও তাপস চৌধুরী। এছাড়া দ্বিজ কানাই ও লালন রচিত দুটি গান ব্যবহৃত হয়েছে। ছবিতে ছয়টি গান রয়েছে। জাতীয় চলচ্চিত্র পুরস্কার বিজয়ী: শ্রেষ্ঠ পুরুষ কণ্ঠশিল্পী - সুবীর নন্দী (গানঃ "তোমারে ছাড়িতে বন্ধু") বাবিসাস পুরস্কার বিজয়ী: আলোচিত চলচ্চিত্র অভিনেত্রী - পরীমনি "প্রযোজনায় পরীমণি"। বাংলা মুভি ডেটাবেজ। ২০ ডিসেম্বর ২০১৪। সংগ্রহের তারিখ ২ আগস্ট ২০১৭। [স্থায়ীভাবে অকার্যকর সংযোগ] "২০১৫ সালের 'জাতীয় চলচ্চিত্র পুরস্কার' ঘোষণা"। দৈনিক জনকণ্ঠ। ঢাকা, বাংলাদেশ। ২৪ জুলাই ২০১৭। সংগ্রহের তারিখ ২ আগস্ট ২০১৭। [স্থায়ীভাবে অকার্যকর সংযোগ] "পরীমনির 'মহুয়া সুন্দরী' আজ টিভিতে"। চ্যানেল আই অনলাইন। ২০ এপ্রিল ২০১৭। সংগ্রহের তারিখ ২ আগস্ট ২০১৭। [স্থায়ীভাবে অকার্যকর সংযোগ] "আসছে 'মহুয়া সুন্দরী'"। দৈনিক প্রথম আলো। ৩০ নভেম্বর ২০১৪। সংগ্রহের তারিখ ২ আগস্ট ২০১৭।  "একই গান থেকে তিন ছবি!"। বাংলা মুভি ডেটাবেজ। জুলাই ২৫, ২০১৫। সংগ্রহের তারিখ ২ আগস্ট ২০১৭।  "পরীর \\\'মহুয়া সুন্দরী\\\' শুরু হচ্ছে কাল"। বাংলাদেশ প্রতিদিন। ১৯ অক্টোবর ২০১৪। ১ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।  "মহুয়া সুন্দরী নিয়ে পরী মনির ৩০ দিন"। দ্য রিপোর্ট। ৪ নভেম্বর ২০১৪। সংগ্রহের তারিখ ২ আগস্ট ২০১৭।  "নভেম্বরে 'মহুয়া সুন্দরী'"। বাংলা মুভি ডেটাবেজ। আগস্ট ২৯, ২০১৫। সংগ্রহের তারিখ ২ আগস্ট ২০১৭।  "আসছে 'মহুয়া সুন্দরী'র অডিও"। রাইজিংবিডি ডট কম। ২৩ এপ্রিল ২০১৫। সংগ্রহের তারিখ ২ আগস্ট ২০১৭।  ইন্টারনেট মুভি ডেটাবেজে মহুয়া সুন্দরী (ইংরেজি) বাংলা মুভি ডেটাবেজে মহুয়া সুন্দরী
লতিফপুর আলহাজ্ব আবদুল জলিল উচ্চ বিদ্যালয়

লতিফপুর আলহাজ্ব আবদুল জলিল উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার সীতাকুণ্ড উপজেলার সলিমপুর ইউনিয়নের লতিফপুর গ্রামে অবস্থিত। ১৯৭৫ সালে বিদ্যালয়টি প্রতিষ্ঠিত হয়। বিদ্যালয় পরিচালনার জন্য জনাব আলহাজ্ব মোহাম্মদ নাসির উদ্দিনকে সভাপতি করে ১৩ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক জনাব মোহাম্মদ জহুরুল আলম। বিদ্যালয়ে একটি ত্রিতল ও দুইটি দ্বিতল ভবন রয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১৩ শতাধিক শিক্ষার্থী এ বিদ্যালয়ে অধ্যয়নরত আছে। বিগত বছরের পাশের হার ৮৮.৭৭%। সীতাকুণ্ড উপজেলার শিক্ষাপ্রতিষ্ঠানের তালিকা "লতিফপুর আবদুল জলিল উচ্চ বিদ্যালয়ের ২০১২ ব্যাচের ছাত্র-ছাত্রীদের মিলনমেলা অনুষ্ঠিত"। ১৮ জানুয়ারি ২০২০। ১ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০২০।
মিশরে ধর্ষণ

ধর্ষণ মিশরে সবচেয়ে বেশি প্রচলিত একটি অপরাধ। দেশটিতে বৈবাহিক ধর্ষণ নিষিদ্ধ নয়। ২০০৮ সালে মিশরের স্বরাষ্ট্র মন্ত্রণালয়ের দেয়া তথ্যমতে, দেশটিতে প্রতি বছর ২০,০০০ ধর্ষণ সংঘটিত হয়, কিন্তু মিশরীয় নারী অধিকার কর্মী এঙ্গি ঘোজলানের দেয়া তথ্য অনুযায়ী, দেশটিতে প্রতি বছর প্রায় দুই লক্ষ নারী ধর্ষণের শিকার হন। মোনা এলতাহাভির মতে, ২০১১ সালের বিপ্লবের পর ধর্ষণের সংখ্যা আরো বৃদ্ধি পেয়েছে। মিশরে বিভিন্ন উৎসব-অনুষ্ঠানের সময় এবং প্রতিবাদ-মিছিলের সময় ধর্ষণের ঘটনা ঘটেছে, এবং নারীদের ও নারী সাংবাদিকদের জনসম্মুখে ধর্ষণের ঘটনাও ঘটেছে। ২০১১–২০১৪ সালে মিশরীয় গণআন্দোলনের সময়ে প্রকাশ্যে ধর্ষণের ঘটনা ঘটেছে। ২০১১ সালের ১৫ ফেব্রুয়ারি সিবিএস নিউজ জানায় যে, ১১ ফেব্রুয়ারি তাহরির স্কোয়্যারে হোসনী মুবারকের পতন উদযাপনের দৃশ্য ক্যামেরায় ধারণকালে তাদের সংবাদদাত্রী লারা লোগানকে প্রহার করা হয়েছে এবং তার ওপর যৌন আক্রমণ চালানো হয়েছে। লোগানের নিজের ভাষায়, তার আক্রমণকারীরা তাকে তাদের হাত দিয়ে ধর্ষণ করেছে এবং তাদের সেলফোনে ছবি তুলেছে। আন্দোলনের সময় ২২ বছর বয়সী একজন নারী ডাচ সাংবাদিক তাহরির স্কোয়্যারে ৫ জন আন্দোলনকারীর দ্বারা গণধর্ষণের শিকার হন। ২০১৩ সালের ৩ জুলাই জানা যায় যে, তাহরির স্কোয়্যারে ৪ দিনে ৯১ জন নারী ধর্ষণের শিকার হয়েছেন। মিশরীয় সালাফি নেতা আহমদ মাহমুদ আব্দুল্লাহ বলেছেন যে, তাহরির স্কোয়্যারে আন্দোলনকারী নারীদের কোনো লজ্জা নেই এবং তারা ধর্ষিত হতে ইচ্ছুক। অধিকাংশ মিশরীয় ব্যক্তির মনে করেন, ২০১১ সালের বিপ্লবের পর দেশটিতে যৌন হয়রানির হার বেড়ে গেছে। "Egyptian woman goes public about alleged police rape in rare TV interview"। Associated Press। ২০১০-০৮-০৬। সংগ্রহের তারিখ ২০১৩-০৯-১২।  "EGYPT: Are attitudes to rape beginning to change?"। IRIN। ২০০৮-০২-১৯। সংগ্রহের তারিখ ২০১৩-০৯-১২।  How Safe is Egypt After the Revolution?, EscapeArtistes, April 26, 2012 "Dutch female reporter gang-raped by 5 men in violent Egyptian protests"। NY Post। ২০১৩-০৭-০২। সংগ্রহের তারিখ ২০১৩-০৯-১২।  Stelter, Brian (১৫ ফেব্রুয়ারি ২০১১)। "CBS Says Lara Logan Suffered 'Brutal' Attack in Cairo"। The New York Times।  "Lara Logan Assaulted During Egypt Protests"। CBS News। ১৫ ফেব্রুয়ারি ২০১১। ১৫ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।  "NINETY-ONE women protesters raped and sexually abused in Tahrir Square in just four days"। Daily Mail। ৩ জুলাই ২০১৩। সংগ্রহের তারিখ ২০১৩-০৯-১২।  "Gang rape, the dark side of Egypt's protests"। CNN। ৩ জুলাই ২০১৩। সংগ্রহের তারিখ ২০১৩-০৯-১৩।  "Women in Egypt suffer more sexual violence under Islamist rule"। Alarabiya। ২ জুন ২০১৩। সংগ্রহের তারিখ ২০১৩-০৯-১৩।
খালিদ (দ্ব্যর্থতা নিরসন)

খালিদ নামে যাদেরকে বোঝানো হতে পারে - খালিদ সাইফুল্লাহ - বাংলাদেশি সঙ্গীতশিল্পী ও চাইম ব্যান্ডের সাবেক প্রধান গায়ক। খালিদ (গায়ক) - মার্কিন যুক্তরাষ্ট্রের একজন গায়ক এবং গীতিকার। কে এম খালিদ - বাংলাদেশের সাবেক সংস্কৃতি প্রতিমন্ত্রী এবং আওয়ামী লীগের রাজনীতিবিদ। খালিদ বিন ওয়ালিদ - আরব মুসলিম সামরিক সেনাপতি। খালিদ মাহ্‌মুদ চৌধুরী - বাংলাদেশি রাজনীতিবিদ। খালিদ হাসান মিলু - বাংলাদেশি সঙ্গীতশিল্পী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
২০১৭–১৮ বাংলাদেশ প্রিমিয়ার লিগ (ফুটবল)

২০১৭ বাংলাদেশ প্রিমিয়ার লিগ (স্পন্সরশিপের কারণে সাধারণভাবে সাইফ পাওয়ার ব্যাটারি বাংলাদেশ প্রিমিয়ার লিগ নামেও পরিচিত) হলো বাংলাদেশ প্রিমিয়ার লিগের দশম মৌসুম। মোট ১২টি দল এতে অংশগ্রহণ করে, লিগটি শুরু হয় ২০১৭ সালের ২৮ জুলাই ও শেষ হয় ২০১৮ সালের ১৩ জানুয়ারি। এই মৌসুমে ঢাকা আবাহনী চ্যাম্পিয়ন হয়। গত মৌসুমের প্লে অফ ম্যাচের ঘটনায় এক দলের পরিবর্তে উত্তর বারিধারা স্পোর্টিং ক্লাব ও ফেনী সকার ক্লাব উভয় দল অবনমিত হয়। তাদের পরিবর্তে ফরাশগঞ্জ স্পোর্টিং ক্লাব ও নবাগত সাইফ স্পোর্টিং ক্লাব উঠে আসে।সাইফ স্পোর্টিং ক্লাবের এটা প্রথম বি.লিগ আর ফরাশগঞ্জ ১ মৌসুম পরে আবার দেশের সর্বোচ্চ লিগে ফিরে আসে। চট্টগ্রাম ঢাকা গোপালগঞ্জ ১৩ জানুয়ারি ২০১৮ তারিখের খেলা শেষের পর হালনাগাদকৃত। উৎস: ফিফা (C) চ্যাম্পিয়ন; (Q) নির্দেশিত পর্বে উত্তীর্ণ। টীকা: ঢাকা আবাহনী লিমিটেড ২০১৭ বাংলাদেশ ফেডারেশন কাপ জয় করে ২০১৮ এএফসি কাপ খেলার যোগ্যতা অর্জন করে। ঢাকা আবাহনী, সাইফ স্পোর্টিং এএফসি কাপে খেলার যোগ্য হিসেবে বিবেচিত হয়। উৎস: ৪ খেলোয়াড় ৪টি গোল করেন। "শেখ জামালকে হারিয়ে শিরোপা জিতল আবাহনী"। দৈনিক যুগান্তর। ৫ জানুয়ারি ২০১৮। সংগ্রহের তারিখ ১৯ ফেব্রুয়ারি ২০১৮।  "এএফসি ক্লাব কাপে আবাহনী  ও সাইফ স্পোর্টিং"। দৈনিক সংগ্রাম। ৪ জানুয়ারি ২০১৮। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৮।  "Summary - Premier League - Bangladesh - Results, fixtures, tables and news - Soccerway"। int.soccerway.com (ইংরেজি ভাষায়)। সংগ্রহের তারিখ ২০১৮-০১-১৩।  "মৌসুমের প্রথম হ্যাটট্রিক, আসরের বড় জয়"। মানবজমিন। ২৬ আগস্ট ২০১৭।  "রাফায়েলের চার গোলে শেখ জামালের গোলবন্যা"। জনকন্ঠ। ১৪ অক্টোবর ২০১৭। ৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৯।  "রাফায়েল ও শেখ জামালের রেকর্ডের এক রাত..."। জনকন্ঠ। ১১ ডিসেম্বর ২০১৭। ৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৯।  ফুটবল প্রবেশদ্বার
পর্তুগিজ উইকিপিডিয়া

পর্তুগিজ উইকিপিডিয়া (পর্তুগিজ: Wikipédia em português) হচ্ছে অনলাইন বিশ্বকোষ উইকিপিডিয়ার পর্তুগিজ ভাষার সংস্করণ। আগস্ট ২০২৪ অনুযায়ী এই উইকিপিডিয়ায় মোট ১১,৩১,২৯৩টি নিবন্ধ, ৩১,১১,০০০ জন ব্যবহারকারী, ৫০ জন প্রশাসক ও ৬৩,০৩৪টি ফাইল আছে। পর্তুগিজ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৬,৮২,৪৯,৭৬৩টি। পরিসংখ্যান পর্তুগিজ উইকিপিডিয়া
কাতালান উইকিপিডিয়া

কাতালান উইকিপিডিয়া হচ্ছে অনলাইন বিশ্বকোষ উইকিপিডিয়ার কাতালান ভাষার সংস্করণ। আগস্ট ২০২৪ অনুযায়ী এই উইকিপিডিয়ায় মোট ৭,৫৭,৩৯৫টি নিবন্ধ, ৪,৯০,০০০ জন ব্যবহারকারী, ২৭ জন প্রশাসক ও ১১,৪৫৯টি ফাইল আছে। কাতালান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৩,৩৭,৩১,৭১৭টি। পরিসংখ্যান কাতালান উইকিপিডিয়া
ইউক্রেনীয় উইকিপিডিয়া

ইউক্রেনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার ইউক্রেনীয় ভাষার সংস্করণ। অক্টোবর ২০২৪ অনুযায়ী এই উইকিপিডিয়ায় মোট ১৩,৪৭,১৫৪টি নিবন্ধ, ৭,৬৮,০০০ জন ব্যবহারকারী, ৪৯ জন প্রশাসক ও ১,১৫,১০০টি ফাইল আছে। ইউক্রেনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৪,৩৫,২০,৪৮১টি। পরিসংখ্যান ইউক্রেনীয় উইকিপিডিয়া
শাস্ত্রীয় চীনা উইকিপিডিয়া

শাস্ত্রীয় চীনা উইকিপিডিয়া হচ্ছে অনলাইন বিশ্বকোষ উইকিপিডিয়ার শাস্ত্রীয় চীনা ভাষার সংস্করণ। জুলাই ২০২৪ পর্যন্ত নিবন্ধ সংখ্যা ১৩,৪৬২টি এবং ১,০৪,০০০ জন ব্যবহারকারী, ৭ জন প্রশাসক ও ০টি ফাইল আছে এই উইকিপিডিয়ায়। শাস্ত্রীয় চীনা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৪,০৭,১৩৬টি। পরিসংখ্যান শাস্ত্রীয় চীনা উইকিপিডিয়া
মোললা জমিদার বাড়ি

মোললা জমিদার বাড়ি ব্রিটিশ ভারতীয় সাম্রাজ্যে নির্মিত জমিদার বাড়ি বা প্রাসাদ যা বর্তমানে বাংলাদেশের রাজশাহী শহরে সিংড়ানাটোর পরিবারের একটি বাড়ি হিসাবে ব্যবহৃত হয়। এটি মুগলদের সিংড়ানাটোরের দরবার হল ( বৈঠক খানা বলে থাকে) হিসেবে ব্যবহার হয়েছে ; যা শেষ পর্যন্ত অনুষ্ঠিত হয় সামেজ উদ্দিন আহমেদ এর দ্বারা। বর্তমানে এখানে জমিদারি আসবাব পত্র, প্রতিকৃতি, মুদ্রাসংক্রান্ত বিদ্যা এবং অন্যান্য ঐতিহাসিক নিবন্ধ রয়েছে। ১৯৪৭ সালে ভারত বিভাজনের সময়, প্রতিবেশী দিঘাপাতিয়া রাজবাড়ি বা উত্তরা গণভবন প্রাসাদ থেকে কর্ম পরিকল্পনা ব্যবহার করে প্রাসাদটি পুনর্নির্মাণ করা হয়। প্রবেশ দ্বার Bronze armoury "Blood Dynasties: Zemindaris of Bengal - A Chronicle of Bengal's Ruling families: S. R. Kumar Chowdhury, P. K. Singh, M. Ali Ismail: 9783847385080: Amazon.com: Books"। Amazon.com। ২০১২-০৯-১৩। সংগ্রহের তারিখ ২০১৩-০৫-০৫।  উইকিভ্রমণে মোললা জমিদার বাড়ি সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে মোললা জমিদার বাড়ি সংক্রান্ত মিডিয়া রয়েছে।
২০১৪–১৫ বাংলাদেশ প্রিমিয়ার লিগ (ফুটবল)

২০১৫ বাংলাদেশ প্রিমিয়ার লিগ (পৃষ্ঠপোষকতার কারণে সাধারণভাবে মান্যবর বাংলাদেশ প্রিমিয়ার লিগ নামে পরিচিত) ২০০৭ সালে শুরু হওয়া বাংলাদেশ প্রিমিয়ার লিগ ফুটবলের ৮ম আসর। গত আসর থেকে আরামবাগ ক্রীড়া সংঘের অবনমন হয় এবং চ্যাম্পিয়নশিপ লিগ থেকে ফরাশগঞ্জ ও রহমতগঞ্জ উঠে আসে। গত আসরের চ্যাম্পিয়ন ছিলো শেখ জামাল ধানমন্ডি ক্লাব। চট্টগ্রাম ঢাকা ফেনী গোপালগঞ্জ এই আসরে শেখ জামাল ধানমন্ডি ক্লাব বিজয়ী হয় এবং ফরাশগঞ্জ এসসির অবনমন ঘটে। ২২ আগস্ট ২০১৫ তারিখের খেলা শেষের পর হালনাগাদকৃত। উত্স: Soccerway শ্রেণীবিভাগের নিয়মাবলী: ১) পয়েন্ট; ২) গোল পার্থক্য; ৩) যতগুলি গোল করেছে। (C) = চ্যাম্পিয়ন; (R) = অবনমন; (P) = উন্নীত; (E) = বাদ পড়া; (O) = প্লে-অফ বিজয়ী; (A) = পরবর্তী রাউন্ডে অগ্রিম উন্নীত। শুধু প্রযোজ্য যখন মৌসুম শেষ হয় নি: (Q) = টুর্নামেন্টের নির্দেশিত পর্যায়ে যাওয়ার উপযুক্ত; (TQ) = টুর্নামেন্টে খেলার যোগ্যতাঅর্জন, কিন্তু এখনো নির্দিষ্ট পর্যায় নির্দেশিত হয়নি; (RQ) = নির্দেশিত অবনমন টুর্নামেন্টে খেলার যোগ্যতাঅর্জন; (DQ) = টুর্নামেন্ট থেকে অযোগ্য ঘোষণা। উৎস:ফিফা ওয়েব্যাক মেশিনে আর্কাইভকৃত ৫ মার্চ ২০১৬ তারিখে ফুটবল প্রবেশদ্বার
সিলেট স্ট্রাইকার্স

সিলেট স্ট্রাইকার্স (সিলেটি: ꠍꠤꠟꠐ ꠍꠤꠇꠍꠣꠞꠡ) একটি দল, যা বাংলাদেশ প্রিমিয়ার লিগে সিলেট বিভাগের প্রতিনিধিত্ব করে। স্ট্রাইকার্স তাদের ঘরোয়া খেলাগুলো খেলে সিলেট আন্তর্জাতিক ক্রিকেট স্টেডিয়ামে। ফ্রাঞ্চাইজটির স্বত্বাধিকারী ছিলেন সিলেট স্পোর্টস লিমিটেড মাধ্যমে বাংলাদেশ সরকারের সাবেক অর্থমন্ত্রী আবুল মাল আবদুল মুহিত। তার ছেলে শাহেদ মোহিত ছিলেন দলের চেয়ারম্যান। ১৬ নভেম্বর ২০১৯, বিপিএল ৭ম আসরের জন্য গিবানি ফুটওয়্যারের স্পন্সরশীপের মাধ্যমে দলটিকে সিলেট থান্ডার নামে নামকরণ করা হয়। ২০২২ সালে প্রগতি গ্রুপের মালিকানায় সিলেট সানরাইজার্স নামে বিপিএলের ৮ম আসরে দলটি অংশগ্রহণ করে। সর্বশেষ, ২০২৩ সালে ফিউচার স্পোর্টসের মালিকানায় সিলেট স্ট্রাইকার্স নামে বিপিএলের ৯ম আসরে দলটি অংশগ্রহণ করে। ২০১২ সালে, বাংলাদেশ ক্রিকেট বোর্ড টি২০ পদ্ধতিতে খেলার জন্য বাংলাদেশ প্রিমিয়ার লিগ আয়োজন করে। ছয়টি দল নিয়ে একই বছরের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়। ১০ জানুয়ারি ২০১২ তারিখে হোটেল র‍্যাডিসনে সিলেটসহ বিভাগগুলিকে প্রতিনিধিত্ব করা দলগুলিকে নিলামে তোলা হয়। ২০১৭ সালে সুরমা সিক্সার্স সিলেট প্রতিষ্ঠিত হয়। প্রথম ও দ্বিতীয় আসরে সিলেট রয়্যালস ও তৃতীয় আসরে সিলেট সুপার স্টার্স নামে খেললেও চতুর্থ আসরে নিষিদ্ধ থাকে সিলেট। পঞ্চম আসরে নতুন নামে ও নতুন মালিকানায় বিপিএলে ফেরত আসে সিলেট। ২০১৭ সালের ১০ সেপ্টেম্বর আবুল মাল আবদুল মুহিত ক্রীড়া কমপ্লেক্সে অনুষ্ঠানের মাধ্যমে সিলেট সিক্সার্স আত্মপ্রকাশ করে। ২০১২ বিপিএলে এই দলের অধিনায়ক ছিলেন পিটার ট্রেগো এবং কোচ ছিলেন স্টুয়ার্ট ল। ২০১৩ সালের বাংলাদেশ প্রিমিয়ার লিগে বাংলাদেশ জাতীয় দলের অধিনায়ক মুশফিকুর রহিম সিলেট রয়্যালসের অধিনায়কের দায়িত্ব পান, আর কোচ হন বাংলাদেশ জাতীয় দলের সাবেক ফিল্ডিং কোচ মোহাম্মদ সালাহ উদ্দিন। প্রথম ও দ্বিতীয় মৌসুমে খেলা সিলেট রয়্যালস বিপিএল থেকে বাদ পড়লে ২০১৫ সালে সিলেট সুপার স্টার্স নামে তৃতীয় মৌসুমে নতুন মালিকানায় নতুন নাম নিয়ে দলটি গঠিত হয়। দলটিকে কিনে নেয় আলিফ গ্রুপ। দলটির অধিনায়ক ছিলেন মুশফিকুর রহিম ও এর সত্বাধীকারী ছিল আলিফ গ্রুপ। বকেয়া বেতন পরিশোধ না করায় বিসিবি চতুর্থ বিপিএলে দলটিকে বাদ দেয়। ২০১৫ বিপিএলে সিলেট সুপার স্টার্স ভালো সাফল্য পায় নি। দলে অভিজ্ঞ ও দক্ষ খেলোয়াড় থাকার পরেও দশটি ম্যাচের তিনটিতে জয় পায় ও বাকি সাতটি ম্যাচে পরাজিত হয়। ধারাবাহিক সাফল্য না পাবার ফলে সিলেট সুপারস্টার্স গ্রুপ পর্বে পঞ্চম হয়ে বিদায় নেয়। ২০১৭ সালে সিলেট সিক্সার্স হিসাবে দলটি বিপিএল খেলে। ২০১৯ সিলেট থান্ডার হিসাবে হিসাবে দলটি বিপিএল খেলে। ২০২১ সালে সিলেট সানরাইজার্স হিসাবে হিসাবে দলটি বিপিএল খেলে। ২০২৩ সালে সিলেট স্ট্রাইকার্স হিসাবে হিসাবে দলটি বিপিএল খেলে। যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।  *  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।  *  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ। সিলেট সিক্সার্স নাম থাকাকালীন লোগো সিলেট সানরাইজার্স নাম থাকাকালীন লোগো "Bangladesh Premier League to begin on 9 February"। ESPNcricinfo। সংগ্রহের তারিখ ২৮ ডিসেম্বর ২০১১।  "সিলেট আসছে সুরমা সিক্সার্স নামে"। মানবজমিন। ২৫ জুলাই ২০১৭। সংগ্রহের তারিখ ৩ আগস্ট ২০১৭।  "সুরমা সিক্সার্স নামে বিপিএলে ফিরছে সিলেট ফ্র্যাঞ্চাইজি"। সময় টিভি। ২৩ জুলাই ২০১৭। সংগ্রহের তারিখ ৩ আগস্ট ২০১৭।  খছরু, ওয়েছ। "বর্ণাঢ্য আয়োজনে যাত্রা শুরু সিলেট সিক্সার্স'র"। দৈনিক মানবজমিন। সংগ্রহের তারিখ ১৭ সেপ্টেম্বর ২০১৭।  ইয়াসিন, উজ্জ্বল (১০ সেপ্টেম্বর ২০১৫)। "বিপিএলে ছয় দল চূড়ান্ত!"। রাইজিংবিডি.কম।
ফিডার শিপ

ফিডার ভ্যাসেল বা ফিডার শিপ (ফিডার জাহাজ) বিভিন্ন আকারের হয়ে থাকে, কিন্তু বেশিরভাগই সমুদ্রগামী কন্টেইনার জাহাজ হয়ে থাকে যার গড় বহন ক্ষমতা ৩০০ কুড়ি ফুট সমতুল্য একক(টিইইউ) থেকে ১০০০ টিইইউ। ফীডার শিপ বিভিন্ন বন্দর থেকে শিপিং কন্টেইনার সংগ্রহ করে এবং সেগুলি কেন্দ্রীয় কনটেইনার টার্মিনালে পরিবহন করে। পরবর্তিতে যা বড় জাহাজে বোঝাই করা হয় অথবা ট্রাক বা রেল এর সাহায্যে বন্দরের বাইরে নেওয়া হয়। প্রধানত ফিডার শিপ হাজারো কন্টেইনার বহনকারী বড় শিপ (লাইনার) কে জোগান দিয়ে থাকে। ফিডার শিপ পূর্ব পরিকল্পিত একটি নির্দৃষ্ট কক্ষে সারা বছর যোগাযোগ রক্ষা করা থাকে। ফিডার শিপ সাধারণত ছোট সমুদ্র পরিবহন পরিচালনাকারী সংস্থার নিয়ন্ত্রণে নিয়ন্ত্রিত হয়। কন্টেইনার জাহাজ কে সাধারণত আকৃতি ও ধারণ ক্ষমতার উপর ভিত্তি করে ৭টি ভাগে ভাগ করা হয়ঃ ছোট ফিডার, ফিডার, ফিডারম্যাক্স, প্যনাম্যাক্স, পোষ্ট-প্যানাম্যাক্স, নিউ প্যানাম্যাক্স এবং আলট্রা-লার্জ।সাধারণত সর্বোচ্চ্য ৩,০০০ টিইইউ ধারণক্ষমতা সম্পন্ন কন্টেইনার জাহাজ কে ফিডার ভ্যাসেল বলা হয়। কন্টেইনার জাহাজ MAN Diesel, 2009, p.6. উইকিমিডিয়া কমন্সে ফিডার শিপ সংক্রান্ত মিডিয়া রয়েছে।
হাসদেও বাঙ্গো বাঁধ

হাসাহদেও বাঙ্গো বাঁধ (ইংরেজি: Hasdeo Bango Dam) হল মধ্য ভারতের ছত্তিশগড় রাজ্যে নির্মিত একটি বাঁধ।বাঁধটি কোরবা জেলার কোরবা শহর থেকে ৭০ কিলোমিটার (৪৩ মা) দূরে হাসাহদেও নদীর উপর নির্মিত হয়েছে।এই বাঁধের আওতায় রয়েছে ৬,৭৩০ বর্গ কিলোমিটার এলাকা। Hydrology and Water Resources of India by Sharad K. Jain, Pushpendra K. Agarwal, Vijay P.
ভারতীয় যুদ্ধাপরাধসমূহ

১৯৪৭ সালে স্বাধীনতা অর্জনের পর থেকে ভারত বহু সংখ্যক যুদ্ধে লিপ্ত হয়েছে। এসব যুদ্ধের সময় ভারতীয় সামরিক বাহিনী কর্তৃক সংঘটিত যুদ্ধাপরাধসমূহ এই নিবন্ধের আলোচ্য বিষয়। ১৯৪৮ সালের সেপ্টেম্বরে ভারতীয় সেনাবাহিনী হায়দ্রাবাদ আক্রমণ ও দখল করে। হায়দারাবাদ দখলের পর ভারতীয় সৈন্যরা স্থানীয় মুসলিমদের বিরুদ্ধে গণহত্যা, লুটতরাজ ও ধর্ষণে লিপ্ত হয়। ভারতীয় সরকার এসব ঘটনা তদন্তের জন্য একটি কমিশন গঠন করে। কমিশনটির একটি প্রতিবেদনের অংশবিশেষ নিম্নরূপ: গাঞ্জোতির অধিবাসী পাশা বাইয়ের বক্তব্য: 'সেনাবাহিনীর আগমনের পর গাঞ্জোতিতে সমস্যার শুরু হয়। এখানকার সব যুবতী মুসলিম মেয়েকে ধর্ষণ করা হয়েছে। ওসমান সাহিবের পাঁচ মেয়ে এবং কাজী সাহেবের ছয় মেয়েকে ধর্ষণ করা হয়েছে। ইসমাইল সাহিব সওদাগরের মেয়েকে সাইবা চামারের বাড়িতে এক সপ্তাহ ধরে ধর্ষণ করা হয়েছে। উমার্গা থেকে প্রতি সপ্তাহে সৈন্যরা আসত এবং সারারাত ধর্ষণের পর মুসলিম তরুণীদের সকালে বাড়ি পাঠিয়ে দিত।...' ভারতীয় সেনাবাহিনী হায়দারাবাদে ধর্ষণকে যুদ্ধের একটি অস্ত্র হিসেবে ব্যবহার করেছিল। হাজার হাজার ভারতীয় সৈন্য হায়দারাবাদের গ্রামগুলোর ওপর চড়াও হত এবং নারীদের ধর্ষণ করত। ভারতীয় সৈন্য হাজির হয়েছিল এমন প্রতিটি গ্রামে ধর্ষণের ঘটনা ঘটেছিল। একটি ঘটনায় ৬ থেকে ৭ হাজার ভারতীয় সৈন্য ও পুলিশ বরাঙ্গল জেলার গ্রামগুলোতে হানা দেয় এবং তিন শত নারীকে ধর্ষণ করে। এদের মধ্যে ৪০ জনকে গণধর্ষণ করে মেরে ফেলা হয়। "27,000 Massacred, the Bloody Price of 'Liberation': Hyderabad 1948"। ১০ সেপ্টেম্বর ২০১৬ তারিখে মূল থেকে আর্কাইভ করা।  Dalrymple, William (২০০৪)। The Age of Kali: Indian Travels and Encounters। Penguin Books India। পৃষ্ঠা 209।  Custers, Peter (১৯৮৭)। Women in the Tebhaga Uprising: Rural Poor Women and Revolutionary Leadership: 1946-1947। Calcutta: Naya Prokash। পৃষ্ঠা 158। আইএসবিএন 9788185109657।  Sundarayya, Puchalpalli (১৯৭২)। Telengana People's Struggle and Its Lessons। Foundation Books। পৃষ্ঠা 140। আইএসবিএন 9788175963160।  Benichou, Lucien (২০০০)। From Autocracy to Integration: Political Developments in Hyderabad State, 1938-1948। Orient Blackswan। পৃষ্ঠা 238। আইএসবিএন 9788125018476।  Sundarayya, Puccalapalli (১৯৭২)। Telangana People's Struggle and Its Lessons। Foundation Books। পৃষ্ঠা 148। আইএসবিএন 9788175963160।  Sundarayya, Puchalpalli (১৯৭২)। Telengana People's Struggle and Its Lessons। Foundation Books। পৃষ্ঠা 256–7। আইএসবিএন 9788175963160।  Sundarayya, Puchalpalli (১৯৭২)। Telengana People's Struggle and Its Lessons। Foundation Books। পৃষ্ঠা 257। আইএসবিএন 9788175963160।
পাকিস্তানি যুদ্ধাপরাধসমূহ

১৯৪৭ সালে স্বাধীনতা লাভের পর থেকে পাকিস্তান বেশ কয়েকটি যুদ্ধে লিপ্ত হয়েছে। এই নিবন্ধের লক্ষ্য সেসব যুদ্ধে পাকিস্তানি সামরিক বাহিনী কর্তৃক সংঘটিত যুদ্ধাপরাধসমূহ লিপিবদ্ধ করা।
১৯৮৮ গিলগিত গণহত্যা

১৯৮৮ গিলগিত গণহত্যা দ্বারা ১৯৮৮ সালে পাকিস্তানের বর্তমান গিলগিত-বালতিস্তান প্রদেশে সংঘটিত একটি গণহত্যার ঘটনাকে নির্দেশ করা হয়। ১৯৮৮ সালে পাকিস্তানের গিলগিতের শিয়া মুসলিমরা বিদ্রোহ করলে পাকিস্তানের রাষ্ট্রপতি জিয়াউল হকের সরকার তা নিষ্ঠুরভাবে দমন করে। বিদ্রোহটি দমন করার জন্য পাকিস্তান সেনাবাহিনী আফগানিস্তান ও খাইবার পাখতুনখোয়া থেকে সশস্ত্র সুন্নি উপজাতীয়দের গিলগিত ও এর পার্শ্ববর্তী অঞ্চলসমূহে নিয়ে যায়। Raman, B (৭ অক্টোবর ২০০৩)। "The Shia Anger"। Outlook (ইংরেজি ভাষায়)। সংগ্রহের তারিখ ৩১ ডিসেম্বর ২০১৬।  Daniel Silander, Don Wallace, John Janzekovic (২০১৬)। International Organizations and The Rise of ISIL: Global Responses to Human Security Threats (ইংরেজি ভাষায়)। Routledge। পৃষ্ঠা 37। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Raman, B (২৬ ফেব্রুয়ারি ২০০৩)। "The Karachi Attack: The Kashmir Link"। Rediiff News (ইংরেজি ভাষায়)। সংগ্রহের তারিখ ৩১ ডিসেম্বর ২০১৬।  Taimur, Shamil (১২ অক্টোবর ২০১৬)। "This Muharram, Gilgit gives peace a chance"। Herald (ইংরেজি ভাষায়)। ৪ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৬।
কালকা নদীর যুদ্ধ

কালকা নদীর যুদ্ধ (রুশ: Битва на реке Калке বিতভা না রিয়েকিয়ে কালকিয়ে; ইউক্রেনীয়: Битва на річці Калка বিতভা না রিচশি কালকা) জেবে ও সুবুতাইয়ের নেতৃত্বাধীন মোঙ্গল সাম্রাজ্যের সৈন্যবাহিনী এবং কিয়েভ ও গ্যালিসিয়াসহ বেশ কয়েকটি রুশ রাজ্যের সম্মিলিত সৈন্যবাহিনীর মধ্যে সংঘটিত হয়। সম্মিলিত রুশ বাহিনীর নেতৃত্ব দিয়েছিলেন যৌথভাবে মাস্তিস্লাভ দ্য বোল্ড এবং তৃতীয় মাস্তিস্লাভ। যুদ্ধটি ১২২৩ সালের ৩১ মে বর্তমান ইউক্রেনের দনেতস্ক প্রদেশের কালকা নদীর তীরে সংঘটিত হয় এবং যুদ্ধটিতে মোঙ্গলরা সম্পূর্ণরূপে বিজয়ী হয়। মধ্য এশিয়ায় মোঙ্গল আক্রমণ এবং খাওয়ারেজমীয় সাম্রাজ্যের পতনের পর সেনাপতি জেবে ও সুবুতাইয়ের নেতৃত্বে একটি মোঙ্গল বাহিনী ইরাক-ই-আজমের দিকে অগ্রসর হয়। জেবে ককেশাস হয়ে মূল বাহিনীতে প্রত্যাবর্তনের আগে কয়েক বছর তাঁর বিজয়াভিযান চালিয়ে যাওয়ার জন্য মোঙ্গল সম্রাট চেঙ্গিস খানের কাছে অনুমতি প্রার্থনা করেন। চেঙ্গিসের উত্তরের অপেক্ষায় থাকাকালে সেনাপতিদ্বয় জর্জিয়া আক্রমণ করেন এবং রাজ্যটির রাজাকে হত্যা করেন। চেঙ্গিস তাঁদের অভিযান চালিয়ে যাওয়ার অনুমতি প্রদান করেন। এরপর তাঁরা ককেশাসের উপজাতিদের একটি সম্মিলিত জোটকে পরাজিত করেন এবং তারপর কিউমানদের পরাজিত করেন। কিউমানদের খান তাঁর জামাতা গ্যালিসিয়া-ভোলহিনিয়ার মাস্তিস্লাভ দ্য বোল্ডের দরবারে আশ্রয় নেন এবং মোঙ্গলদের বিরুদ্ধে যুদ্ধে তাঁকে সাহায্য করতে রাজি করান। মাস্তিস্লাভ দ্য বোল্ড মোঙ্গল আক্রমণ প্রতিহত করার জন্য বিভিন্ন রুশ রাজ্যের সমন্বয়ে একটি মিত্রজোট গঠন করে। সম্মিলিত রুশ বাহিনী প্রথমে মোঙ্গল বাহিনীর একাংশকে পরাজিত করে। মোঙ্গলরা যুদ্ধকৌশলের অংশ হিসেবে কয়েক দিন যাবৎ পশ্চাৎপসরণের অভিনয় করে এবং তাদের পশ্চাদ্ধাবনকারী রুশ বাহিনী কয়েক ভাগে বিভক্ত হয়ে পড়ে। মোঙ্গলরা কালকা নদীর তীরে থামে এবং যুদ্ধের জন্য প্রস্তুত হয়। মাস্তিস্লাভ দ্য বোল্ড ও তাঁর কিউমান মিত্ররা অবশিষ্ট বাহিনীর জন্য অপেক্ষা না করেই মোঙ্গলদের আক্রমণ করেন ও পরাজিত হন। এর ফলে সৃষ্ট অরাজক পরিস্থিতিতে আরো কয়েকটি রুশ রাজ্যের সৈন্যবাহিনী পরাজিত হয়। কিয়েভের তৃতীয় মাস্তিস্লাভ একটি সুরক্ষিত শিবিরে প্রত্যাবর্তন করতে বাধ্য হন। তিন দিন মোঙ্গলদের প্রতিরোধ করার পর তিনি তাঁর নিজের লোকেদের সুরক্ষার প্রতিশ্রুতির বিনিময়ে আত্মসমর্পণ করেন। কিন্তু আত্মসমর্পণ করার পরপরই মোঙ্গলরা তৃতীয় মাস্তিস্লাভ ও তাঁর লোকেদের হত্যা করে। মাস্তিস্লাভ দ্য বোল্ড পালিয়ে যান, আর মোঙ্গলরাও এশিয়ায় ফিরে গিয়ে চেঙ্গিস খানের সঙ্গে যোগ দেয়। de Hartog, Genghis Khan: Conqueror of the World, p. 118. Gabriel, Subotai The Valiant: Genghis Khan's Greatest General, pp. 100–01.
চিত্রকূট জলপ্রপাত

চিত্রকূট জলপ্রপাত (বিকল্প বানান; চিত্রকোট জলপ্রপাত) হল ইন্দ্রবতী নদীতে ভারতের ছত্তিশগড় রাজ্যের বাস্তার জেলার জগদলপুরের পশ্চিমে অবস্থিত একটি প্রাকৃতিক জলপ্রপাত। এটি জগদলপুরের পশ্চিমে ৩৮ কিলোমিটার (২৪ মাইল) দূরে অবস্থিত। জলপ্রপাতটির উচ্চতা প্রায় ২৯ মিটার (৯৫ ফুট)। এটি ভারতের সর্ববৃহৎ পতন। বর্ষা মৌসুমে এটির প্রস্থ এবং বিস্তৃত বিস্তারের কারণে এটি প্রায়ই ভারতের নায়াগ্রা জলপ্রপাত বলে পরিচিত। "Chitrakote Waterfalls, Bastar"। Chhattisgarh Tourism Board। ২৬ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  Kale 2014, পৃ. 251–53। Singh 2010, পৃ. 723। Puffin Books (১৫ নভেম্বর ২০১৩)। The Puffin Book of 1000 Fun Facts। Penguin Books Limited। পৃষ্ঠা 12। আইএসবিএন 978-93-5118-405-8।